Gulielmus Cobben

**Gulielmus Cobben** S.C.J. (født *Willem Petrus Bartholomaeus Cobben* 29. juni 1897 i Sittard i Nederland, død 27. januar 1985 i Sittard) var romersk-katolsk prest og biskop. Han ble den første biskopen i Helsingfors romersk-katolske stift i Finland. 

## Liv og virke
### Bakgrunn
Gulielmus Cobben kom fra en familie hvis gjennomkatolske Iivsinnstilling best karakteriseres ved det faktum at av de syv barn viet tre sønner og en datter seg helt for religionens sak. Guglielmus Cobben gjennomgikk først Jesu-hjerteprestenes *petit-séminaire* i Bergen-op-Zoom, og inntrådte dernest i 1916 som postulant i denne kongregasjon. Etter å ha gjennemgått den regulære presteutdannelse, ble han viet til diakon i 1923 av Finlands daværende biskop, Johannes Michael Buckx, noe som førte ham på den tanke å ofre sitt liv for misjonen i Finland.

### Prest
Cobben ble presteviet den 19. april 1924. Kan reiste samme høst til Finland, hvor han i begynnelsen virket i Terijoki og Viborg, for i 1926 å overta stasjonen i Åbo. Forholdene der var mindre enn fattigslige, det ble en stadig kamp med materielle og ideelle vanskeligheter, under levevilkår så små at man ville menneskelig sett finne det umulig å kunne arbeide under dem. Pater Cobben klarte det — og ble aktet og elsket til gjengjeld.

### Apostolisk vikar for Finland, titulærbiskop
Pater Gulielmus Cobben ble utnevnt til apostolisk vikar for Finland den 18. desember 1933. Han ble bispeviet til titulærbiskop av *Amathus in Palaestina* den 19. mai 1934 av biskop Pieter Adriaan Willem Hopmans av Breda; medkonsekrerende var biskop Arnold Frans Diepen av ’s-Hertogenbosch (Bois-le-Duc), og biskop Josephus Hubertus Gulielmus Lemmens av Roermond.

Den 27. desember 1935 var han en av de medkonsekreende biskoper da erkebiskop Eduard Profittlich S.J. ble ordinert for å lede kirken i Estland og senere mistel livet i sovjetisk fangelskap, og ble saligkåret i 2015.

### Biskop av Helsingfors
I 1955 ble Helsingfors katolske bispedømme opprettet. Da ble Cobben biskop i for stiftet, som omfattet hele den katolske kirke i landet. 

Den 29. juni 1967 fratrådte han fra dette embede og ble da utnevnt til titulærbiskop av Tamagristan. Han forlot raskt Helsinki og ble huskapellan i det katolske sykehus i Willich i bispedømmet Aachen, der han inn i sin høye alderdom støttet biskopene Johannes Pohlschneider og Klaus Hemmerle ved deres pontifikalhandlinger i bispedømmet. 

Han ble etterfulgt som biskop av Helsinki av Paul Verschuren S.C.J., som hadde vært hans koadjutorbiskop siden 21. april 1964.

I 1984, etter å ha feiret 60-årsjubileet for sitt prestedømme og 50-årsjubileet for sitt bispedømme, returnerte han til Sittard, hvor han døde 27. januar 1985, i en alder av 87 år.

## Episkopalgenealogi
Hans episkopalgenealogi er:
* Biskop Johannes Wolfgang von Bodman (1651–1691)
* Biskop Marquard Rudolf von Rodt (1644–1704) *bispeviet 1690
* Biskop Alexander Sigismund von der Pfalz-Neuburg (1663–1737) *1691
* Biskop Johann Jakob von Mayr (1677–1749) *1719
* Biskop Joseph Ignaz Philipp von Hessen-Darmstadt (1699–1768) *1741
* Erkebiskop Klemens Wenzeslaus von Sachsen (1739–1812) *1766
* Erkebiskop Max Franz von Habsburg-Lothringen (1756–1801) *1785
* Biskop Kaspar Max Droste zu Vischering (1770–1846) *1795
* Biskop Cornelius Ludovicus van Wijkerslooth (1786–1851) *1833
* Erkebiskop Johannes Zwijsen (1794–1877) *1842
* Biskop Franciscus Jacobus van Vree (1807–1861) *1853
* Erkebiskop Andreas Ignatius Schaepman (1815–1882) *1860
* Erkebiskop Petrus Matthias Snickers (1816–1895) *1877
* Biskop Gaspard Josephus Martinus Bottemanne (1823–1903) *1883
* Erkebiskop Henricus van de Wetering (1850–1829) *1895
*Biskop Pieter Adriaan Willem Hopmans  (1865–1951) *1914
*Biskop *Willem Petrus Bartholomaeus Cobben*, S.C.J.  (1897–1985) *1934

## Referanser


## Kilder
*Helsingin katoliset piispat